cyanic-selkie/wikianc huggingface dataset:
Jodie ja Mary
Jodien ja Maryn tapaus nousi Britanniassa uutisaiheeksi, kun heidät määrättiin erotettavaksi toisistaan, vaikka tiedettiin tämän johtavan Maryn välittömään kuolemaan. Ilman erotusleikkausta kumpikin olisi kuollut, sillä Jodie oli kaksosista vahvempi ja hänen elintoimintonsa pitivät molempia elossa, mutta Maryn elättäminen rasitti hänen elimistöään liikaa. Leikkaus suoritettiin 7. marraskuuta 2000. Mary kuoli lähes välittömästi ja Jodie jäi henkiin.
El Ángel de la Independencia
thumb|150px|El Ángel de la Independencia thumb|150px|left|Muistopylvään enkeliveistos El Ángel de la Independencia (suom. 'Itsenäisyyden enkeli') tai yksinkertaisesti El Ángel (suom. 'Enkeli') on muistopylväs Méxicon kaupungissa Meksikossa.
Veistoksen enkeli on kullattu. Muistopylväs on rakennettu Meksikon itsenäisyyssodan muistoksi. Sen rakentaminen aloitettiin vuonna 1902 ja se valmistui vuonna 1910. Vuonna 1958 muistopylväs restauroitiin edellisenä vuonna tapahtuneen maanjäristyksen takia. Vuonna 2006 muistopylvään kultainen enkeli restauroitiin. Muistopylvään suunnittelijoina toimivat Antonio Rivas Mercado, Gonzalo Garita ja Manuel Gorozpe ja muistopylvään veisti kuvanveistäjä Enrique Alciati. Pylväs on 45 metriä korkea.
Poison (albumi)
Poison on yhdysvaltalaisen rhythm and bluesin ja hip hopin yhtyeen Bell Biv DeVoen esikoisalbumi, joka julkaistiin MCA Records -levy-yhtiöllä 20. maaliskuuta 1990.
Albumi sijoittui Billboardin Top R&B/Hip-Hop Albums -listan ensimmäiselle sijalle ja Billboard 200 -listan viidennelle sijalle.
Fugo Segawa
Fugo Segawa (s. 7. heinäkuuta 1997, Ichikawa, Japani) on japanilainen jalkapalloilija, joka pelaa puolustajana Kanadan Premier Leaguen York9:ssa. Segawa on pelannut Veikkausliigassa RoPS:in riveissä kuusi ottelua.
Seurajoukkueet
Fugo Segawa muutti 15-vuotiaana Englantiin opiskelemaan ja pelaamaan jalkapalloa. Englannissa ja Espanjassa vietettyjen juniorivuosien jälkeen Segawan pelaajaura aikuisten tasolla alkoi kaudella 2016, kun hän pelasi ruotsalaisen Ånge IF:n riveissä Ruotsin neljännellä sarjatasolla Division 2:ssa. Segawa siirtyi kaudeksi 2017 Kakkosessa pelanneen PEPO:n riveihin. Segawa pelasi kaudella 2017 kaikki Kakkosen 22 sarjaottelua, ja hänet valittiin kauden päätteeksi A-lohkon parhaaksi puolustajaksi.
Segawa siirtyi kaudeksi 2018 Veikkausliigassa pelanneen RoPS:in riveihin. Segawa debytoi Veikkausliigassa 12. kesäkuuta 2018 ottelussa RoPS–VPS. Segawa pelasi kuusi Veikkausliigan ottelua, ja RoPS oli kaudella 2018 Veikkausliigassa toinen. Segawa siirtyi kaudeksi 2019 Ykkösen AC Ouluun. Segawa pelasi kaudella 2019 yhteensä 19 Ykkösen ottelua, ja AC Oulu oli sarjassa seitsemäs.
Fugo Segawa siirtyi kaudeksi 2020 Kanadan Premier Leaguessa pelaavan York9:n riveihin.
Rootes Group
upright|pienoiskuva|Rootes Groupin logo.
Luis María Lasúrtegui
Luis María Lasúrtegui Berridi (s. 28. maaliskuuta 1956) on espanjalainen entinen soutaja ja olympiamitalisti.
Rootes Group
Rootes Group tai Rootes Motors Limited oli englantilainen William ja Reginald Rootesin perustama autojen ja moottoreiden valmistaja. Yhtiön tunnetuimmat automerkit olivat Sunbeam ja Hillman. Vuosien varrella myös Humber, Commer ja Singer liitettiin yhtiön mallistoon.
Chrysler Corporation osti Rootesin vuonna 1967 ja sen malleja ryhdyttiin myymään Chryslerin brändillä. Vuoteen 1978 mennessä Chrysler UK:n liiketoiminta myytiin edelleen ranskalaiselle PSA-yhtymälle, jolloin Chryslerit muuttuivat valtaosin Talboteiksi.
Luis María Lasúrtegui
Lasúrtegui osallistui olympialaisiin ensimmäistä kertaa Moskovassa 1980, jossa hän sousi maansa neljänneksi sijoittuneessa perämiehellisten nelikkojen joukkueessa. Hän voitti Los Angelesin kisoissa 1984 hopeaa perämiehettömästä kaksikosta Fernando Climentin kanssa ja pari sai seuraavana vuonna MM-kilpailujen pronssia samasta lajista. Lasúrtegui kilpaili perämiehettömissä kaksikoissa Climentin kanssa vielä vuoden 1988 olympialaisissa, joissa he putosivat keräilyerissä.
Wato Kuaté
Wato Kuaté (s. 19. syyskuuta 1995) on Kamerunissa syntynyt portugalilainen jalkapalloilija, pelipaikaltaan keskikenttäpelaaja. Kuate pelasi 17 Veikkausliigan ottelua Rovaniemen Palloseurassa vuoden 2018 maaliskuusta heinäkuuhun saakka, jolloin sai sieltä potkut. Ennen RoPS:ia hän pelasi israelilaisessa Hapoel Petah Tikvassa 2017–2018. Hän sai potkut myös skotlantilaisesta Dundee Unitedista vuonna 2017. Kesäkuussa 2020 RoPS purki sopimuksensa Kuaten kanssa.
Fumio Sasahara
Fumio Sasahara (s. 28. maaliskuuta 1945) on japanilainen judoka.
Sasahara voitti nuorempana opiskelijoiden maailmanmestaruuden alle 93-kiloisten sarjassa ja sai samoissa kisoissa hopeaa avoimesta sarjasta, ja vuonna 1969 hän sai alle 93-kiloisten MM-kultaa. Hän voitti maailmanmestaruuden toistamiseen Ludwigshafen am Rheinissä vuonna 1971 pidetyissä kisoissa. Kahden maailmanmestaruuden jälkeen Sasahara lähti ennakkosuosikkina Münchenin olympialaisiin 1972, mutta jäi jaetulle kolmannelletoista tilalle.
Temppeli C (Korintti)
Temppeli C on nimitys, jota käytetään tutkimuksessa eräästä antiikin aikaisesta kreikkalaisesta temppelistä Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.
PFK Ludogorets Razgrad
PFK Ludogorets Razgrad on bulgarialainen jalkapalloseura, jonka kotipaikka on koillisbulgarialainen Razgradin kaupunki. Seuran edustusjoukkue pelaa kaudella 2021-2022 Bulgarian pääsarjassa Efbet ligassa.
Temppeli C (Korintti)
Temppeli oli rakennettu keisari Augustuksen aikana ensimmäisen vuosisadan alussa jaa. Temppeli sijaitsi Korintin agoran eli torin luoteiskulman lähellä heti Glauken lähteen itäpuolella. Temppeliä kutsutaan tutkimuksessa nimellä Temppeli C siksi, ettei ole varmuutta siitä, mille jumalalle temppeli oli omistettu. Sitä on ehdotettu muun muassa Hera Akraian temppeliksi.
PFK Ludogorets Razgrad
Ludogorets perustettiin alun perin vuonna 1945 viiden razgradilaisen seuran yhteenliittymänä, ja se on pelannut suurimman osan historiastaan Bulgarian toiseksi ja kolmanneksi korkeimmilla sarjatasoilla. Syyskuussa 2010 seuran taustalle tulleen uuden omistajan Kiril Domustšievin avulla Ludogorets teki suuria panostuksia ja nousi kaudeksi 2011–2012 ensimmäistä kertaa korkeimmalle sarjatasolle. Esikoiskausi maan huipulla päättyi poikkeuksellisesti sekä sarja- että Bulgarian cupin mestaruuteen.
Temppeli C (Korintti)
Temppeli edusti doorilaista tyyliä ja sen kummassakin päässä oli neljä pylvästä. Sen stylobaatin koko oli noin 11,3 × 19 metriä. Temppeli oli sijoitettu kolmiportaiselle korokkeelle ja se oli myöhemmässä vaiheessa ympäröity pohjois-, länsi- ja eteläpuolelta doorilaisella pylväiköllä, jolloin muodostui pyhäkköpiha. Sisäänkäyntinä toimi idässä ollut doorilainen portiikki. Länsipylväiköstä oli käynti Glauken lähteelle.
PFK Ludogorets Razgrad
Joukkue eteni Eurooppa-liigassa kaudella 2013–2014 pudotuspelien toiselle kierrokselle, eli 16 parhaan joukkoon. Seuraavalla kaudella se selvisi Mestarien liigan lohkovaiheeseen, voitettuaan viimeisellä karsintakierroksella FC Steaua Bukarestin rangaistuspotkukilpailun jälkeen. Sankariksi nousi maalivahdiksi joutunut toppari Cosmin Moti, joka torjui kaksi rankkaria.
Vietnamin–Kiinan sota (1418–1428)
Vietnamin–Kiinan sota käytiin vuosina 1418–1428. Kiinalaiset olivat valloittaneet Vietnamin pohjoisosat noin kymmenen vuotta aiemmin. Lê Lợi johti Lam Sonin kansannousua 1418. Vuoteen 1428 mennessä kiinalaiset oli ajettu pois Vietnamista ja la Lê Lợista tuli keisari Le Thai To. Lê Lợi oli varakkaan maanomistajasuvun poika, joka oli palvellut virkamiehenä ennen kiinalaisvalloitusta.
Axel (Tanskan prinssi)
Tanskan prinssi Axel (koko nimeltään Axel Christian Georg, 12. elokuuta 1888 – 14. heinäkuuta 1964), Tanskan ja Islannin prinssi, oli Tanskan kuninkaan Kristian IX:n pojanpoika. Hänen serkkujaan olivat Tanskan kuningas Kristian X, Norjan kuningas Haakon VII, Kreikan kuningas Konstantin I, Englannin kuningas Yrjö V ja Venäjän keisari Nikolai II.
Windwardsaaret
Windwardsaaret ovat Pienten Antillien eteläinen saariryhmä Karibianmerellä. Nimitys tarkoittaa tuulenpuoleisia saaria. Nimitys johtuu pasaatituulten ja merivirtojen synnyttämästä merireitistä Afrikan ja Amerikan välillä, jota pitkin purjelaivat pääsivät helpoiten Atlantin yli. Merireitti päättyi suunnilleen Dominican ja Martiniquen välille ja koska vallitseva tuuli puhaltaa kaakosta, tuosta pisteestä pohjoiseen olevat saaret sijaitsivat myötätuulen eli suojan puolella ja siitä etelään sijaitsevat saaret vastatuulen eli tuulen puolella.
Axel (Tanskan prinssi)
Prinssi Axel oli aina vuoteen 1953 asti mukana Tanskan kruununperimyslistassa. Lainmuutoksen seurauksena vuoden 1953 jälkeen kruununperimysoikeutettuja olivat Kristian X:n eli hänen serkkunsa jälkeläiset. Niinpä hänen arvonimensä muuttui muodosta Prins til Danmark muotoon Prins af Danmark.
Prinssi Axel palveli 1900-luvun alussa Tanskan laivastossa saavuttaen amiraalin arvon vuonna 1958.
Prinssi Axelin nimi kytkeytyi Suomen vuoden 1918 kuningaskuntahankkeeseen. Huhtikuussa 1918 saksalaiset ja tanskalaiset lehdet nimesivät Tanskan prinssi prinssi Axelin ehdokkaaksi Suomen kuningaskeskusteluissa. Vielä elokuun lopulla Suomen Kuvalehti nimesi kuningasehdokas­galleriassaan prinssi Axelin yhtenä mahdollisena vaihtoehtona. Varsinaisia Suomen hallitustason keskusteluja aiheesta ei käyty, eli asia oli puhtaasti julkisuuden spekulointia.
Saint-Chinian
Saint-Chinian on kunta Etelä-Ranskassa Hérault’n departementissa Languedoc-Roussillon-Midi-Pyrénées’n alueella. Se on tunnettu viinistään Saint-Chinian (AOC).
Axel (Tanskan prinssi)
Prinssi Axel avioitui keväällä 1919 Tukholmassa serkkunsa Ruotsin prinsessa Margareetan kanssa, joka oli Ruotsin prinssi Carlin ja Tanskan prinsessa Ingeborgin tytär. Heille syntyi kaksi poikaa, Georg (1920–1986) ja Flemming (1922–2002). Asuinpaikkana heillä oli Kööpenhaminan ulkopuolella sijaitseva Bernstorffshøjn huvila Bernstorffin linnan läheisyydessä.
Windwardsaaret
Saaret
Saariryhmän merkittävimmät saaret pohjoisesta etelään sekä lännestä itään:
Axel (Tanskan prinssi)
Prinssi Axelista tuli kuljetusliike Itä-Aasian komppanian jäsen vuonna 1932 ja johtaja vuosina 1934–1953. Vuodesta 1938 hän oli sen hallituksen puheenjohtaja. 1930-luvulla prinssi Axelista tuli myös Pohjoismaisen lentoyhtiön SAS:n hallituksen jäsen.
Vuonna 1932 hänestä tuli Kansainvälisen olympiakomitean jäsen. Suomessa prinssi Axel vieraili Helsingin vuoden 1952 olympialaisten ja siellä pidetyn KOK:n istunnon yhteydessä. Urheilun järjestötoiminnassa hän oli myös kansallisesti näkyvä toimimalla Tanskan kuninkaallisen autoklubin puheenjohtajana vuosina 1920–1938. Prinssi Axel luopui KOK-jäsenyydestään vuonna 1958. Hänestä tuli ensimmäinen KOK-jäsen, jolle myönnettiin KOK:n kunniajäsenyys. Hänen tanskalais­seuraajansa KOK:ssa oli Ivar Vind, jonka puoliso kreivitär Alexandra av Rosenborg oli prinssi Axelin veljen Erik av Rosenborgin tytär.
Prinssi Axel ja hänen vuonna 1977 kuollut puolisonsa prinsessa Margareeta on haudattu Bernstorffin linnanpuistoon. Myöhemmin samalta hautapaikalta ovat saaneet leposijansa myös heidän poikansa puolisoineen.
Kuuntele vain muistojasi
Kuuntele vain muistojasi on yhdysvaltalaisen kirjailijan Nicholas Sparksin esikoisteos, joka julkaistiin vuonna 1996. Kirjaan perustuva elokuva The Notebook – Rakkauden sivut, julkaistiin vuonna 2004.
Sparks sai idean Kuuntele vain muistojasi -kirjaan vaimonsa isovanhempien tarinasta. He olivat olleet naimisissa kuusikymmentä vuotta, kun Sparks tapasi heidät. Sparks ihmetteli, kuinka paljon pari välitti toisistaan ja kirjoitti romaanin kuvaillakseen sellaista rakkautta.
Valkotöyhtötamariini
Valkotöyhtötamariini eli töyhtötamariini (Saguinus oedipus) on eteläamerikkalainen äärimmäisen uhanalainen kädellinen. Ne elävät Kolumbian luoteisosien metsissä 2–9 yksilön ryhminä. Valkotöyhtötamariineja kerätään lemmikeiksi ja niitä on myös käytetty laajalti eläinkokeissa. Ne lisääntyvät helposti myös tarhaoloissa, joten niiden maailmanlaajuisen suojeluohjelman kanta on elinvoimainen ja lähes tuhannen yksilön suuruinen.
Maisa Korri
Maisa Korri (s. 22. marraskuuta 1986 Mikkelin mlk) on suomalainen pikajuoksija. Hän edustaa Lahden Ahkeraa ja hänen valmentajanaan on toiminut vuodesta 2006 lähtien Marko Haverinen. Aikuisten SM-kisoissa hän on voittanut ulkoradoilta pronssia 400 metrin juoksussa, kultaa ja pronssia 4 × 100 metrin viestijuoksussa sekä pronssia 4 × 400 metrin viestijuoksussa. Sisäratojen SM-kilpailuissa hän on voittanut kaksi pronssia 400 metrin juoksussa.
Valkotöyhtötamariini
Levinneisyysalue ja elinympäristö
Valkotöyhtötamariini tavataan vain Kolumbian luoteisosassa Atrato-, Cauca- ja Magdalenajokien välisellä alueella. Laji elää levinneisyysalueensa eteläosissa kosteissa metsissä mutta pohjoisosissa myös kuivissa kesävihannissa metsissä.
Käyttäytyminen
Valkotöyhtötamariinit syövät hedelmiä, kukkia, mettä, maitaisnesteitä ja pieniä eläimiä. Tamariinit elävät laajennetuissa perheryhmissä, joissa on keskimäärin 2–9 jäsentä. Yleensä vain yksi pariskunta ryhmässä lisääntyy. Muut ryhmän jäsenet ovat niiden jälkeläisiä.
Suojelu ja uhat
Valkotöyhtötamariinin suurimmat uhat ovat elinympäristöjen tuhoutuminen ja lemmikkieläinkauppa. Global Forest Watchin datan perusteella lajin elinympäristöista tuhoutuu vuosien 2018–2036 välisenä aikana 30 prosenttia, sillä 2010-luvulla sopivien metsien kaataminen on kiihtynyt. Lemmikkieläinkaupan vaikutusta on vaikea arivoida, mutta takavarikoiden perusteella sekin on edelleen 2010-luvulla huomattavaa.
Valkotöyhtötamariini kuuluu EEP-ohjelman lajeihin. EPP (European Endagered species Program) tarkoittaa eurooppalaisten eläintarhojen suojeluohjelmaa, jossa lajista pidetään kantakirjaa ja sen lisääntymistä säädellään koordinaattorin antamien ohjeiden mukaan.
Valkotöyhtötamariini oli aiemmin suosittu koeläin, jolla on testattu muun muassa koliittia ja paksusuolen syöpää.
Lähteet
pienoiskuva|vasen|Valkotöyhtötamariini
Joan Harrison
Joan Harrison voi olla
Lowell Cunningham
Lowell Cunningham (s. 21. toukokuuta 1959 Franklin, Tennessee) on yhdysvaltalainen kirjailija. Hän on luonut sarjakuvan Men in Black, jonka pohjalta on tehty kolme elokuvaa, Men in Black – miehet mustissa, MIB II – miehet mustissa 2 ja Men in Black III, sekä animaatiosarja Men in Black: The Series.
Nykyisin hän asuu Knoxvillessä, Tennesseessä.
Emiratesin lento 521
Emiratesin lento 521 joutui onnettomuuteen Dubain kansainvälisellä lentoasemalla 3. elokuuta 2016 kello 8.37 paikallista aikaa, kun lentoa operoineen Emirates-yhtiön Boeing 777-matkustajakone putosi kiitotielle 12L. Tarkoitus oli epäonnistuneen lasketumisyrityksen jälkeen tehdä ylösveto, mutta yritys epäonnistui ja mahalaskun kentälle tehnyt kone syttyi palamaan. Kaikki koneessa olleet 300 ihmistä pelastuivat. Tulipaloa sammuttamassa ollut palomies kuoli, kun yksi koneen polttainetankeista räjähti.
Lento
3. elokuuta 2016 kello 10.30 jälkeen (UTC+5.30) lento 521 lähti Intian Thiruvananthapuram ista noin puoli tuntia aikataulusta jäljessä kohti Dubaita, jonne oli tarkoitus laskeutua kello 12.24 (UTC+4). Lento operoitiin 13 vuotta vanhalla Boeing 777-300 -koneella.
Dubain kansainvälisellä lentoasemalla oli 48°C lämmintä ja tuuliväännettä laskeutumisen aikaan. Lennon lähestyminen kohti kiitorataa sujui lennonjohdon näkökulmasta normaalisti.
Onnettomuus tapahtui kello 12.37 (UTC+4). Voimakas tuuliväänne aiheutti lentokoneen nopeuden ailahtelun. Koneen päälaskutelineet koskettivat 4000 metriä pitkää kiitorataa 12L noin 1100 metriä ideaalin laskeutumiskohdan jälkeen 300 kilometrin tuntinopeudella. Kaksi sekuntia myöhemmin koneen RAAS-järjestelmä antoi pitkäksi menneestä laskeutumisesta kertovan "LONG LANDING" -varoituksen, jolloin lentäjä aloitti välittömästi ylösvedon. Kuusi sekuntia päälaskutelineiden kiitoratakosketuksesta, ja nokkapyörän ollessa yhä ilmassa, nousi kone taas kokonaan ilmaan. Kone oli asetettu nousemistilaan, laipat 20° kulmaan ja laskutelineet menemään takaisin sisään, mutta kaasu pysyi koskemattomana, koska ylösvetoautomaatio oli estetty kiitoratakosketuksen jälkeen. Lennonjohto ohjeisti koneen nousemaan noin 4000 jalan (1200 m) korkeuteen sekä pelastuspalvelut valmiuteen ja seuraavan laskeutuvan lennon tekemään ylösvedon. Kone lensi kiitoradan päällä, ja nousi noin 26 metrin korkeuteen nopeuden yhä hidastuessa, kunnes alkoi pudota takaisin kohti maata. 12 sekuntia ilmaan pääsemisen jälkeen miehistö asetti kaasun manuaalisesti täysille, mutta oli liian myöhäistä, ja kone jatkoi putoamista. Ohjaamossa kuultiin "DON'T SINK, DON'T SINK!" -varoitus.
Joan Harrison (käsikirjoittaja)
Joan Harrison oli brittiläinen elokuvatuottaja ja -käsikirjoittaja. Hänet muistetaan parhaiten yhteistyöstään Alfred Hitchcockin kanssa.
Emiratesin lento 521
Lento
Lentokone osui kolme sekuntia myöhemmin peräpää edellä kiitorataan laskutelineet osittain ulkona, ja liukui 800 metriä kääntyen noin 120° oikealle. Sen aikana oikeanpuoleinen moottori irtosi siivestä. 33 sekuntin liu'un jälkeen kone pysähtyi kokonaan. Pelastushenkilöstä saapui tästä noin minuuttia myöhemmin sammuttamaan useista kohdista palavaa konetta.
Joan Harrison (käsikirjoittaja)
Hitchcock palkkasi Harrisonin sihteerikseen 1933 ja pian Harrison oli aktiivisesti mukana käsikirjoitusprosessissa. Hän oli käsikirjoittamassa Hitchcockin elokuvat Jamaica Innin rannikkorosvot (1939), Rebekka (1940), Ulkomaankirjeenvaihtaja (1940), Vaarallisia valheita (1941) ja Viidennen kolonnan mies (1942). 1940-luvun lopulla hän siirtyi tuottajaksi (muun muassa Aavenainen (1944)).
Emiratesin lento 521
Uhrit
Kaikki matkustajat saatiin evakuoitua, vaikka useat matkustajat yrittivät ottaa käsimatkatavaroita mukaansa, mikä hidasti evakuointia savuisesta matkustamosta. Yhdeksän minuuttia lentokoneen pysähtymisen jälkeen sisällä olivat enää kapteeni ja vanhempi matkustamohenkilökunnan jäsen, jotka etsivät mahdollisesti koneeseen jääneitä matkustajia. Silloin palava polttoainetankki räjähti tappaen yhden pelastajan. Matkustajia etsineet miehistön jäsenet hyppäsivät ulos ovesta, jossa oli tuhoutunut hätäliukumäki.
Joan Harrison (käsikirjoittaja)
1950-luvulla Harrison ryhtyi jälleen työskentelemään Hitchcockin kanssa ja tuotti Hitchcockin Alfred Hitchcock esittää -televisiosarjan 1955-1965.
Emiratesin lento 521
Uhrit
Palavaa konetta sammutettiin yli 16 tuntia. Lentoasema suljettiin sen ajaksi, jonka takia monet lennot ohjattiin muille kentille.
Joan Harrison (käsikirjoittaja)
Joan Harrison oli naimisissa jännityskirjailija Eric Amblerin kanssa.
Harmaarintahuitti
Harmaarintahuitti (Amaurornis cinerea) on kaakkoisaasialainen ja oseanialainen rantakana. Sen esiintymisalue ulottuu Malesiasta, Filippiineiltä ja Indonesiasta Papua-Uuteen-Guineaan ja Pohjois-Australiaan, sekä itään Mikronesiaan, Melanesiaan ja Polynesian keskiosiin Fidžille ja Samoalle. Louis Jean Pierre Vieillot kuvaili lajin holotyypin Jaavalta vuonna 1819.
Laji luokiteltiin aiemmin huitteihin.
Jeffrey Combs
Jeffrey Alan Combs (s. 9. syyskuuta 1954 Oxnard, Kalifornia) on yhdysvaltalainen näyttelijä, joka tunnetaan parhaiten rooleistaan kauhuelokuvissa. Hän esitti muun muassa Herbert Westiä elokuvassa Re-Animator ja sen jatko-osissa Bride of Re-Animator ja Beyond Re-Animator. Combs tunnetaan myös elokuvasta Kummituskopla ja televisiosarjasta 4400. Hän on tehnyt myös äänirooleja animaatioihin ja videopeleihin esittäen muun muassa Linnunpelätintä The New Batman Adventuresissa ja The Questionia Justice League Unlimitedissa.
Vammalan seudun Voima
Vammalan seudun Voima ry (lyhenne VsV) on nykyisen Sastamalan alueella toimiva urheiluseura. Se on perustettu vuonna 1908 alun perin paikallisen VPK:n alaisuuteen. Omaksi seurakseen VsV irrottautui vuonna 1917, tuolloin nimellä Tyrvään Voima. Laajentumisten myötä myös seuran nimi on muuttunut, ensin vuonna 1962 nimeksi otettiin Tyrvään-Vammalan Voima (TyVaVo) ja lopulta vuonna 1968 käyttöön otettiin nykyinen nimi Vammalan seudun Voima.
Seuran lajivalikoimaan kuuluvat yleisurheilu ja hiihto, jotka ovat olleet seuran ohjelmassa aina. Vuosien saatossa seuran lajeina ovat olleet myös nyrkkeily, jalkapallo, pesäpallo, voimistelu, paini ja suunnistus. Omiksi seuroikseen VsV:stä ovat irrottautuneet Vammalan naisvoimistelijat, Suunta Sepot sekä Vammalan Palloseura.
Vammalan seudun Voimaan kuuluu seitsemän itsenäistä alaosastoa, jotka ovat Kaukolan Taimi, Kiikan Riento, Karkun Karku, Kallialan Vesa, Lopen Pojat, Salokunnan Urheilijat ja Sammaljoen Sampo. Näissä jaostoissa jäseniä on yhteensä noin 600. Alajaostot järjestävät itsenäisesti omaa toimintaansa, mutta edustustoiminta tapahtuu VsV:n nimissä. Pääseuralla omia jäseniä on noin 500.
USS Monterey (BM-6)
USS Monterey (runkonumero BM-7) oli Yhdysvaltain laivaston vuonna 1891 vesille laskettu monitori.
Valmistus
Alus tilattiin Union Iron Worksiltä San Franciscosta Kaliforniasta, missä köli laskettiin 20. joulukuuta 1889. Alus laskettiin vesille 28. huhtikuuta 1891 kumminaan neiti Kate C. Gunn ja otettiin palvelukseen 13. helmikuuta 1893 päällikkönään Lewis Kempff.
Palvelus
Palvelukseenotettaessa alus liitettiin satamien suojaksi Tyynenmeren laivueeseen ja se oli sijoitettuna Mare Islandin laivastontelakalle. Ensimmäisten viiden vuoden aikana alus teki useita matkoja Yhdysvaltain länsirannikon satamiin harjoituksissa ja ammunnoissa. Joka keväissä ammunnoissa alus matkasi alas Kalifornian rannikkoa tai käväisi Washingtonissa. Huhtikuusta elokuuhun 1895 alus matkasi Etelä-Amerikan rannikkoa Peruun Callaoon vieraillen matkalla Acapulcossa, Mazatlanissa ja Panamassa.
Espanjan-Yhdysvaltain sota
Espanjan-Yhdysvaltain sodan alettua ja kommodori George Deweyn voitettua espanjalaiset Manilanlahdella 1. toukokuuta 1898 alus sai määräyksen siirtyä Filippiineille tukemaan Aasian laivuetta, mikäli Pelayo hyökkäisi alueelle.
Jokidelfiinit
Jokidelfiinit eli jokivalaat (Platanistidae) on yksi valaiden (Cetacea) lahkon heimoista. Sen luokittelu on historian aikana vaihdellut, mutta Mammal Species of The World luokittelee siihen vain Platanista-suvun lajit gangesindelfiini (P. gangetica) ja induksendelfinii (P. minor), joista jälkimmäinen katsotaan joskus myös ensimmäisen alalajiksi.
Jokidelfiinien pituus on tavanomaisesti verrattain pieni, vain 1,5–3 metriä. Niillä on pitkä kuono, joka tunnistaa herkästi kalat ja pienet äyriäiset pohjaliejusta, mistä jokidelfiinit niitä saalistavat. Ruumis on solakan muotoinen ja tasaisen paksu pään takaosaan saakka, jossa näkyy hienoinen ”kaula”. Jokidelfiinien rintaevät ovat lyhyet ja leveät ja niiden kärjet ovat pyöristyneet. Joillakin lajeilla evän ihon alla voi erottaa sormiluut. Tavallisesti matalan selkäevän muoto on yleensä kolmiomainen. Ihon värityksessä ei ole lainkaan kuvioita. Jokidelfiinien näköaisti on huono surkastuneen linssin ja kehittymättömän näköhermon vuoksi; ne pystyvät aistimaan vain valon voimakkuuksien eroja. Näille delfiineille kuulo- ja tuntoaisti ovatkin sameissa vesissä tärkeämpiä. Jokidelfiineillä on hyvä kaikuluotausjärjestelmä.
Jokidelfiinejä tavataan Aasiassa ja Etelä-Amerikassa, missä ne esiintyvät vain suolattomissa vesissä, yleensä suurissa joissa ja jokisuiden vuorovesivyöhykkeissä. Jokidelfiinit ovat uhanalaisia ja ne mainitaan kaikki CITES-sopimuksessa liitteessä I tai II.
Gertrude Caton-Thompson
Gertrude Caton-Thompson (1. helmikuuta 1888 Lontoo, Yhdistynyt kuningaskunta – 18. huhtikuuta 1985 Broadway, Yhdistynyt kuningaskunta) oli englantilainen arkeologi.
Caton-Thompson syntyi 1888 Lontoossa, ja hän kävi yksityiskouluja Eastbournessa ja Pariisissa. Egyptologiasta hän kiinnoistui vierailtuaan äitinsä kanssa Egyptissä vuonna 1911. Caton-Thompson opiskeli Cambridgen yliopiston Newnham Collegessa. Hän työskenteli ensimmäisen maailmansodan aikana Britannian kuljetusministeriössä ja osallistui 1919 Pariisin rauhankonferenssiin.
Caton-Thompson opiskeli University College Londonissa William Flinders Petrien johdolla ja brittiläisessä arkeologikoulussa Egyptissä 1921–1926. Hän osallistui 1921–1922 kaivauksiin Abydoksessa ja Oksyrhynkhoksessa ja kaivoi Maltalla 1921 ja 1924. Caton-Thompson löysi esihistoriallisen Hammamian kylän, kun hän teki kaivauksia El-Badarissa 1924–1925. Elinor Gardnerin kanssa hän tutki 1925–1928 Al-Fayyumin pohjoisosia arkeologisen koulun ja Kuninkaallisen antropologian instituutin alaisuudessa. Caton-Thompson kaivoi 1929 Rhodesiassa, 1930–1932 Khargan keitaalla ja 1937–1938 Jemenissä.
Newnham College Caton-Thompson palasi 1934, jolloin hänestä tuli yliopistotutkija. Hän oli Newnham Collegessa tutkijana vuoteen 1957, jolloin hän jäi eläkkeelle. Caton-Thompson kuului lisäksi 1935–1945 yliopiston johtokuntaan.
Jevgeni Mons
Jevgeni Mons (ven. Евгений Монс, s. 27. maaliskuuta 1989 Tšerepovets) on venäläinen jääkiekkoilija, joka edustaa Slovakian Extraligassa pelaavaa HK Dukla Michalovcea. Pelipaikaltaan hän on keskushyökkääjä. Mons on pelannut myös Venäjän pääsarjassa KHL:ssä.
Ura
Mons debytoi KHL:ssä kaudella 2008–2009 Severstal Tšerepovetsin paidassa. Hän pelasi debyyttikaudellaan 5 ottelua tehoin 1+0=1. Mons pelasi Severstalin riveissä 11 kautta kunnes hän siirtyi HK Vitjaz Podolskiin kaudella 2018–2019. Seuraavalla kaudella Mons ehti pelata Vitjazissa 27 ottelua ennen kuin hän siirtyi Slovakian HK Dukla Michalovcen riveihin. Monsin KHL-uran ennätyspisteet ovat 15+12=27 kaudelta 2014–15.
Claude Perrault
Claude Perrault oli ranskalainen lääkäri, tiedemies ja arkkitehti.
Kambodžan väestö
pienoiskuva Kambodžan väestö koostuu noin 14,5 miljoonasta kambodžalaisesta. Selvästi suurin etninen ryhmä on khmerit, jotka puhuvat khmerin kieltä, ja yhteensä maassa puhutaan 23 kieltä. Noin viidennes kansasta asuu kaupungeissa. Maan valtauskonto on theravada-buddhalaisuus.
Claude Perrault
Arkkitehtina Perrault'n tunnetuin teos on Louvren itäisen siiven julkisivu. Hänet tunnetaan myös aikaan­­saannoksistaan anatomian, fysiikan ja luonnon­historian alalla. Hänen veljiään olivat virkamies ja hydrologi Pierre Perrault (1611–1680), kirjailija Charles Perrault (1628–1703) ja jansenistinen teologi Nicolas Perrault (1624–1662).
Perrault kuoli vuonna 1688 verenmyrkytykseen saatuaan pistoksen leikellessään kamelia Pariisin kasvitieteellisessä puutarhassa.
Tieteelliset työt
Perrault opiskeli Pariisissa lääketieteen tohtoriksi. Vuonna 1666 hänestä tuli yksi Ranskan tiedeakatemian ensimmäisistä jäsenistä.
Kambodžan väestö
Väestörakenne
Kambodžan väestöstä noin 90 –96 prosenttia on khmerejä. He puhuvat khmerin kieltä, joka on myös valtion virallinen kieli. Vähemmistöihin kuuluvat kiinalaiset, vietnamilaiset, chamit ja khmer loeut. Mekong-joen varrella pääkaupungin pohjoispuolella asuvat chamit ovat merkittävin vähemmistö; chamit polveutuvat muinaisen Champa-kuningaskunnan asukkaista ja he omaksuivat islaminuskon malaijeilta. Heitä vainottiin pahoin punakhmerien aikaan. Kambodžan kiinalaiset ovat pääosin sulautuneet valtaväestöön, mutta vietnamilaiset ovat säilyttäneet oman kulttuurinsa. Khmer loeut ovat vuorostaan maan koillisosassa asuvia vuoristoheimoja, joita on noin 20.
Claude Perrault
Tieteelliset työt
Perrault teki useita havaintoja eläinten anatomiasta. Vaikka hänet tunnetaankin paremmin arkkitehtina, hän oli johtava hahmo myös pariisilaisten anatomien ryhmässä, joka leikkeli kuolleita eläimiä ja kuvasi tarkoin 25 nisäkäs-, 70 lintu- ja 5 matelija­lajia, joita esittävät kuvalaatat kaiversi Sébastien Leclerc.
Kambodžan väestö
Väestörakenne
Vuonna 2010 Kambodžan väestönkasvu oli 1,705 prosenttia vuodessa. Kaupungeissa asuu 22 prosenttia väestöstä: suurin kaupunki on maan pääkaupunki Phnom Penh, jossa on yli miljoona asukasta.
Claude Perrault
Tieteelliset työt
Perrault tutki vertailevasti varsinkin eri eläinlajien kuulo- ja näköelimiä sekä lintujen lentoa. Suurin osa hänen havainnoistaan sisältyy kokoomateokseen Mémoires pour servir à l’histoire naturelle des animaux ("Muistioita eläinten luonnonhistorian palvelukseen"), jonka kuninkaallinen kirjapaino julkaisi Pariisissa kahteena niteenä vuosina 1671 ja 1676. Hänen esikuvansa mukaisesti Joseph-Guichard Duverney (1648–1730) tutki myöhemmin eläinten rakennetta.
Kambodžan väestö
Väestörakenne
Kaikkiaan maassa puhutaan 23 kieltä. Khmerin kieli kuuluu austroaasialaisten kielten mon-khmer-ryhmään ja sitä kirjoitetaan omalla aakkostollaan, joka on thain ja burman kielen kirjoitusjärjestelmien tavoin kehittynyt intialaisesta brahmi-kirjoituksesta. Ranskan kieli on yleisin vieras kieli, jota myös opetetaan kouluissa ja yliopistoissa ja käytetään hallinnossa. Viime vuosina monet nuoret kambodžalaiset ovat kuitenkin siirtyneet käyttämään englantia, ja sen asema onkin vahvistumassa.
Valtaosa kambodžalaisista on omavaraismaanviljelijöitä, jotka asuvat pienissä kylissä. Vuoristoheimot harjoittavat kaskiviljelyä. Köyhyys, aliravitsemus ja taudit ovat syrjäisellä maaseudulla edelleen yleisiä. Vuonna 2010 keskimääräinen eliniänodote oli 62 vuotta.
Claude Perrault
Tieteelliset työt
Perrault tutki myös maitiaisnesteen kiertokulkua ja havaitsi sen liikkuvan kahteen suuntaan, ylös ja alas. Muiden aikansa oppineiden tavoin hän oli kuitenkin taipuvainen pitämään kasvien soluja toiminnallisesti liiaksi saman­kaltaisina kuin eläintenkin. Denis Dodart (1634–1707) ja Samuel Cottereau du Clos (1598–1685) oikaisivat sittemmin hänen virheelliset käsityksensä.
Mekaniikan alalta Claude Perrault laati teoksen Recueil de plusieurs machines de nouvelles inventions ("Useiden koneiden ja uusien keksintöjen kokoelma"), jonka julkaisi hänen kuolemansa jälkeen hänen veljensä Charles Perrault vuonna 1700.
Kambodžan väestö
Uskonto
Theravada-buddhalaisuus, jota punakhmerit sortivat, on jälleen maan pääuskonto, jota harjoittaa 96,4 prosenttia väestöstä. Muslimeja väestöstä on 2,1 prosenttia ja muita 1,3 prosenttia. Buddhalaisuuteen on sekoittunut perinteistä animismia ja esi-isien palvontaa. Buddhalaisilla temppeleillä ("wat") on ollut maan historian aika merkittävä rooli paikallisina kulttuuri- ja koulutuskeskuksina, mutta valtaosa niistä tuhottiin punakhmerien aikana. Nyt buddhalaisuus on kirjattu maan perustuslakiin valtionuskonnoksi. Islaminuskoisia ovat lähinnä chamit, pieni kristitty vähemmistö asuu Phnom Penhissä ja muissa suurissa kaupungeissa ja vuoristoheimot harjoittavat animismia.
Claude Perrault
Arkkitehtuuri
right|thumb|Pariisin observatorio nähtynä [[Tour Montparnasse|Montparnassen tornista.]] Veljensä Charlesin suosittelemana Claude Perrault toimi vuosina 1667-1673 jäsenenä komissiossa, jonka tehtävänä oli työstää suunnitelmia Louvren itäiseksi julkisivuksi. Lopullisessa hankkeessa hän ryhtyi muokkaamaan Louvren kolonnadia, jonka oli pannut alulle Louis Le Vau vuosien 1667 ja 1670 välillä. Hän ei kuitenkaan toiminut pääsunnittelijana, vaikka niin kauan otaksuttiin. Hän suunnitteli myös osia eteläisestä julkisivusta. Vuosien 1667 ja 1672 hän suunnitteli myös Pariisin observatorion. Lisäksi hän suunnitteli Faubourg Saint-Antoineen Trônen riemukaaren, joka pystytettiin vuonna 1670, mutta purettiin vuonna 1716, sekä Sceaux'n vanhan linnan, joka rakennettiin vuosina 1672-1677 ja purettiin 1800-luvun alussa. Hän suunnitteli myös eräitä Versailles'n palatsin sisätiloja sekä palatsin puutarhassa olevan Thétiksen luolan, Dianan suihkulähteen ja kanavamaisen vesialtaan. Vuonna 1674 hän koristeli erään kappelin Notre-Dame-des-Victoires-kirkossa. Perrault'n kilpailijana kuninkaallisissa rakennus­hankkeissa oli Bernini, jonka Ludvig XIV oli kutsunut Roomasta Pariisiin, Charles Perrault'n suosituksesta kuningas valitsi suunnittelijaksi tämän veljen, Claude Perrault'n. thumb|center|600px| "Louvren julkisuvun kohokuva joen puolelta, rakennettu Ludvig XIV:n hallitsessa Kuninkaallisen tiedeakatemian Claude Perrault'n piirustusten mukaan" Jean Marietten kaiverrus teoksesta "Ranskalainen arkkitehtuuri eli kokoelma kuninkaallisia rakennuksia, joitakin Pariisin kirkkoja sekä Ranskaan äskettäin rakennettuja linnoja ja huviloita" (1783)
Kambodžan väestö
Kansanterveys
Malaria on Kambodžan suurimpia terveysongelmia. Se vaivaa eniten maan itä- ja pohjoisosien metsäkylien asukkaita. Siellä sitä sairastavat kaikki ikäryhmät, ja suurimmassa vaarassa ovat alle viisivuotiaat lapset joilla ei ole vielä vastustuskykyä. Maan muissa osissa malaria liittyy elämäntapoihin, riskiryhmiä ovat metsätyöläiset, uudisraivaajat, liikkuva työvoima ja sotilaat perheineen. Malarian esiintyvyys vaihtelee vuodesta toiseen sademäärän ja sen mukaan, paljonko ihmisiä toimii metsätehtävissä.
Amadeus (albumi)
Amadeus on vuonna 2009 tangokuninkuuden voittaneen Amadeus Lundbergin debyyttialbumi. Se julkaistiin 27. tammikuuta 2010 ja sen julkaisi Suomen Mediamusiikki. Albumilta on julkaistu singlet "Matador" ja "Anastacia".
Claude Perrault
Antiikin ja modernistien kiista
Perrault esitti oman näkökantansa Vitruviuksen teokseen liittyvissä huomautuksissa. François Blondel julkaisi vuonna 1675 oman teoksensa, jossa hän kannatti antiikin ihailijoiden näkökantaa. Kiista koski varsinkin kolmea asiaa: symmetrian käsitteen tulkintaa, pylväspareja ja optisia korjauksia.
Amadeus (albumi)
Albumi debytoi Suomen virallisen listan kuudennella sijalla, ja pysyi listalla yhteensä kuusi viikkoa.
Claude Perrault
Antiikin ja modernistien kiista
Symmetria liittyy mittasuhteisiin. Blondel piti kiinni kreikkalaisesta symmetrian määritelmästä. Perrault'n mukaan järjestyksen ja rakennusten mittasuhteiden on noudatettava tiettyjä sääntöjä, jotka on määriteltävä, eivätkä ne mitenkään seuraa universaalisesta ja rationaalisesta kauneudesta sellaisenaan. Claude Perrault käsitti symmetrian nykyaikaisessa mielessä massojen tasapainona jonkin akselin kummallakin puolella, sen sijaan että aiemmin se oli käsitetty siten, että kokonaisuus koostuu keskenään yhtäläisistä osista.
Kambodžan väestö
Kansanterveys
Malarian torjunta alkoi klorokiinin lisäämisellä suolaan 1960-luvulla. Sodan aikana ja jälkeen malarialääkkeiden käyttö oli holtitonta, ja niinpä maahan on syntynyt malarialoispopulaatioita, jotka ovat resistantteja klorokiinille, sulfadoksiini-pyrmetamiinille, meflokiinille ja viime aikoina myös Thaimaan rajaseudulla artemisiinille. Malariaepidemian pahenemista koetetaan estää kyläneuvoloilla, joista saa diagnoosin ja lääkkeet nopeasti.
Claude Perrault
Antiikin ja modernistien kiista
Pylväikköjen osalta Perrault katsoi oikeudestaan poiketa kreikkalais-roomalaisesta perinteestä ja omaksua vaikutteita myös keksiaikaisesta arkkitehtuurista, mitä Blondel ja hänen kannattajansa eivät voineet hyväksyä. Hän lisäsi Vitruviuksen viiteen pylväs­järjestelmään kuudennen, "ranskalaisen pylväsjärjestelmän". Sen mukaisesti hän suunnittelikin 1660-luvulla Louvren kolonnadin.
Kambodžan väestö
Kansanterveys
AIDS-tilanne on parantunut maassa: HIVin kantajia oli vuonna 2007 vain 0,8 prosenttia aikuisväestöstä, kun suurimmillaan 1990-luvun lopulla heitä oli noin kaksi prosenttia. ARVT-lääkitystä olisi tarvinnut noin 40 000 henkeä, ja sitä sai 67 prosenttia heistä, noin 27 000 henkeä. YK:n vuosituhattavoitteista Kambodža onkin jo saavuttanut HIV/AIDS-tavoitteen. Köyhyyteen ja odottaviin äiteihin liittyvien tavoitteiden saavuttamista pidetään todennäköisenä, koulutukseen, tasa-arvoon ja lapsikuolleisuuteen liittyvien tavoitteiden saavuttamista mahdollisena.
Claude Perrault
Kuolema ja hauta
Claude Perrault kuoli 9. lokakuuta 1688 talossaan Place de l'Estrapadella Pariisissa, ja hänet haudattiin kaksi päivää myöhemmin Saint-Benoît-le-Bétourné -kirkkoon veljensä Charles Perrault'n läsnollessa.
Kambodžan väestö
Kansanterveys
Monet ympäristötekijät vaikuttavat kambodžalaisten kansanterveyteen. Pohjaveden arsenikki on ongelma seitsemässä maakunnassa, noin 2,24 miljoonan ihmisen elämässä. Lähes kaikki ruoanlaitto ja lämmitys tehdään polttopuilla, jolloin ihmiset altistuvat pienhiukkasille sisä- ja kaupunki-ilmassa. Viljelyssä käytetään muualla jo kiellettyjä hyönteismyrkkyjä ja lannoitteita, joiden jäämiä on elintarvikkeissa. Väärennettyjen ja laimennettujen lääkkeiden käyttö on johtanut taudinaiheuttajien resistanttien kantojen syntymiseen. Myös laajemmat ympäristöongelmat, kuten ilmaston lämpeneminen ja metsätuhot aiheuttavat vaaroja ihmisten terveydelle.
Eduard Bornhöhe
thumb|Eduard Bornhöhe Eduard Bornhöhe, oik. Brunberg, (1863–1923) oli virolainen kirjailija. Hän pani alkuun Viron historiallisen romaanin.
Silicon Messiah
Silicon Messiah on Blaze Bayleyn sooloprojektin Blazen debyyttialbumi vuodelta 2000. Albumi ilmestyi kaupallisesti huonoon aikaan, samalla viikolla Iron Maidenin Brave New Worldin kanssa.
Kokoonpano
+
Adam Maher
Adam Maher (s. 20. heinäkuuta 1993 Ait Izzou) on alankomaalainen jalkapalloilija, pelipaikaltaan hyökkäävä keskikenttäpelaaja. Hän edustaa Eredivisiessä pelaavaa FC Utrechtia.
Maher edusti junioritasolla SV Diemeniä (1998–2001), AVV Zeeburgiaa (2001–2004) ja AZ Alkmaaria (2004–2011). Ammattilaisuransa hän aloitti AZ:ssa, jossa hän pelasi ensimmäisen Eredivisien ottelunsa 6. maaliskuuta 2011 AZ:n hävitessä Ajaxille vieraissa 0–4. Se oli Maherin ainoa pääsarjaottelu kaudella 2010–2011, mutta seuraavien kahden kauden ajan hän lukeutui joukkueen avainpelaajiin pelaten niiden aikana 65 ottelua Eredivisiessä. Kesällä 2013 Maher siirtyi kahdeksalla miljoonalla eurolla samassa sarjassa pelaavaan PSV Eindhoveniin.
Kauden 2016–2017 Maher pelasi lainalla turkkilaisseura Osmanlısporissa. Tammikuussa 2018 hän siirtyi FC Twenteen. Kauden 2018–2019 hän pelasi AZ Alkmaarissa ja kesällä 2019 hän siirtyi Utrechtiin.
Elo Viiding
Elo Viiding, kirjailijanimi Elo Vee (s. 20. maaliskuuta 1974 Tallinna, Viro ) on virolainen kirjailija.
Taiteilijaperheeseen syntyneen Elo Viidingin suvussa on runoilijaisän Juhan Viidingin ja musiikinopettajaäiti Riina Viidingin lisäksi isoisä kirjailija ja kääntäjä Paul Viiding (1904–1962) ja isoäiti kääntäjä Linda Viiding (1906–2003). Viidingin puoliso on kirjallisuudentutkija ja kriitikko Jaanus Adamson. Hän on ollut aikaisemmin avioliitossa suomalaisen runoilijan Tommi Parkon kanssa.
Viiding on luonut hahmon Rosalinda Triipla, joka hän runoissaan ilmoittaa olevansa. Jukka Koskelainen mukaan Viiding vertautuu 1960-luvun suureen nimeen Artur Alliksaariin, mutta hän hakee vertauskohtia myös 1900-luvun alkupuolen virolaisesta kubismista ja futurismista. Vaikka tekstit ovat monimutkaisia, ne ovat myös hauskoja.
Ilbandornis
Ilbandornis oli sorsalintusuku, johon kuului kaksi strutsinkokoista lajia: Ilbandornis lawsoni ja Ilbandornis woodburnei, jotka elivät mioseenikaudella. Molemmat lajit löydettiin Australian Pohjoisterritoriosta.
Regionalliga Nord
Regionalliga Nord on neljänneksi korkein jalkapallon sarjataso Saksassa. Ennen 3. Ligan perustamista se oli kolmanneksi korkein. Liigan järjestää Saksan jalkapalloliitto.
Historia
Regionalliga Nord perustettiin vuonna 1994 yhdessä Regionalliga Nordostin ja Regionalliga West/Südwestin kanssa. Tarkoitus oli luoda Pohjois-Saksaan uusi alueellinen sarja, jonka voittaja nousisi 2. Bundesliigaan. 3. Ligan perustamisen jälkeen vuonna 2008 sarja putosi neljänneksi korkeimmaksi.
Nykyisin sarjanousu onnistuu seuraavista sarjoista:
Baikal CPU
Baikal T-1 on venäläisvalmisteinen mikroprosessori, joka on suunniteltu kilpailemaan AMD:n ja Intelin vastaavien mikroprosessorien kanssa Venäjän omilla markkinoilla. Se on suunniteltu asennettaviksi Venäjän valtion laitosten tietokoneisiin.
Baikal T-1 on tyypiltään kaksiytiminen (Dual Core) prosessori. Se perustuu MIPS P5600 -ytimeen. Baikal M ja M/S perustuvat ARM Cortex A-57 -ytimeen.
Janne Haukkala
Janne Haukkala on Hemmo Karjan esittämä kuvitteellinen hahmo televisiosarjassa Salatuissa elämissä. Hahmo oli mukana sarjassa vuodesta 2011 vuoteen 2019, mutta palasi keväällä 2020. Jääkiekkoa pelaava Janne opiskeli samassa koulussa Tale Taalasmaan, Iida Mustosen, Lari Väänäsen, Siru Honkasen ja Elias Vikstedtin kanssa.
Perhe
Jannen perheeseen kuuluvat vanhemmat jotka asuvat Kanariansaarella, isoveli Pietari ja pikkusisko Aleksandra (nähty Young Girl, Dream Girl -spin-off-sarjassa).
Iida Mustonen
Janne oli koulussa suosittu ja seurusteli Iidan kanssa, jota pidettiin koulun kauneimpana tyttönä. Aluksi Janne kiusasi lätkäjengin kanssa Talea ja tämän kavereita, mutta ystävystyi näiden kanssa Iidan tutustuttua porukkaan. Jannea ja Iidaa pidettiin unelmaparina, mutta onnea varjosti Iidan anoreksia ja Jannen yhden illan juttu Heidi Aaltosen kanssa. Lopulta pari erosi. He palasivat myöhemmin yhteen, mutta pysyttelivät sitten kavereina. Kun Iida palasi Helsinkiin hänen ja Joonatanin pakomatkalta, hän joutui asumaan autokorjaamossa. Janne toi Iidalle teltan, jossa he päätyivät harrastamaan seksiä. He palasivat jälleen yhteen, mutta erosivat lopullisesti Iidan ihastuttua Antoniin ja alettua seurustella Antonin kanssa. Janne yritti sabotoida suhdetta, sillä oli kovin mustasukkainen. Sitten hän luovutti ja jäi yksin. Myöhemmin Iida lähti Pihlajakadulta.
Heidi Aaltonen
Janne valehteli aikuiselle Heidille olevansa täysi-ikäinen, ja kaksikko harrasti seksiä. Asian paljastattua Iidalle Heidi sai syytteen alaikäiseen sekaantumisesta, mutta Janne puolusti Heidiä oikeudessa ja syytteet kumottiin. Myöhemmin kun Janne oli täyttänyt 18, hän huomasi olevansa ihastunut Heidiin ja suhde alkoi lämmetä, kunnes Marianna Kurki sieppasi sekä Jannen ja Heidin että Eliaksen ja Lari Väänäsen. Mariannasta päästyä Heidi oli alkanut seurustella jälleen Jiri Viitamäen kanssa. Myöhemmin Heidi ja Janne suutelivat kahvila Moosen takahuoneessa. Jiri tuli paikalle eikä pitänyt näkemästään. Lopulta Heidi ja Jiri erosivat ja Heidi muutti pois Pihlajakadulta.
Matleena Rintala
Matleena suuteli humalapäissään Jannea ja Iida luuli, että he ovat yhdessä.
Sanni Pohjonen
Janne päätyi harrastamaan seksiä Sanni Pohjosen kanssa. Jannen hyvä ystävä Tale oli kuitenkin ihastunut Sanniin ja Sannikin Taleen. Janne ja Sanni sopivat etteivät kerro vahingosta kenellekään. Sanni huomasi pian olevansa raskaana ja luuli Jannen olevan lapsen isä. Janne ei halunnut olla tekemisissä lapsen kanssa ja antoi Sannin kanssa seurustelevalle Talelle luvan olla lapsen isä. Sanni synnytti terveen poikalapsen, joka kuitenkin alkoi kiinnostaa Jannea. Lopulta selvisi, että Lari on lapsen isä. Vuonna 2017 Janne alkoi vähitellen ihastumaan Sanniin ja lopulta he suutelivat.
Aino Kaukovaara
Janne ja Tale tapasivat Aino Kaukovaaran Jiri Viitamäen kesäkahvilassa saarella (Nightmare 2 – Painajainen jatkuu -elokuvassa). Aino vietti siellä Jannen ja Talen kanssa yhden yön. Sittemmin he tapaasivat Satula-nimisessä kylässä (Satula -sarjassa), missä asuu Talen isoäidin Ullan serkku Ulpu. Janne oli aikeaissa lähteä Satulasta, kunnes he törmäsivät sattumalta Ainoon. Janne päätti jäädä Ainon takia Satulaan lomailemaan, koska hän oli ihastunut Ainoon, niin välit lähenivät. Janne yritti iskeä Ainoa ja Aino pyysi Jannelta ja Talelta apua selvittääkseen Ainon veljen Oton kuolemaa. Suhde jäi kuitenkin lyhyeksi. Ainon palattua sarjaan vuonna 2019 hän flirttaili Jannen veljelle Pietarille, mutta ei saanut vastakaikua. Lopulta Aino ja Janne päätyivät sänkyyn.
Marianna Kurki
Janne ja Mariannalla oli yhden illan juttu, kun Marianna esitti Heidiä päästääkseen Jannen kanssa sänkyyn.
Alissa Nikkinen
Janne on yrittänyt monta kertaa iskeä Alissan, kun Jiri ja Alissa eivät olleet yhdessä.
Työelämä
Janne on ammatiltaan kokki ja työskenteli Majatalo Amandassa tarjoilijana, mutta irtisanoi sieltä itsensä. Hän haaveili pitkään huippukokiksi tulemisesta ja oman firman perustamiesta. Maaliskuussa 2017 hän perusti HaukkaPala-streetfoodyrityksen, jonka avajaisissa olivat hänen veli Pietari ja Iida Mustonen. Tale Taalasmaa rahoitti Jannen HaukkaPala yrityksen. Janne lopetti yrityksen kannattamattomana helmikuussa 2018, jonka jälkeen hän sai töitä taas majatalo Amandasta. Janne irtisanottiin lokakuussa 2019, kun hän kiristi esimiestään Camilla Mustavaaraa ja Aki Nikkistä. Janne muutti tapahtuneen jälkeen vanhempiensa luokse Kanariansaarille ja perusti HaukkaPalan uudelleen sinne. Palattuaan Suomeen Janne aloittaa työt rantabaari Trissassa.
Paluu Pihlajakadulle ja parhaan kaverin perheen kuolema
Janne oli parhaan kaverinsa Tale Taalasmaan kanssa suunnitellut Talen perheelle yllätyslomaa Kanarialle. Talen tyttöystävä Sanni Pohjonen sattui kuulemaan, kun Tale puhui puhelimessa Jannen kanssa. Tale ja Janne sopivat tapaavansa majatalo Amandassa. Sanni luuli, että Tale pettää häntä, joten Sanni päätti lähteä velipuolensa Kalle Laitelan kanssa majatalo Amandaan, johon Tale suunnitteli menevänsä. Kun Tale avasi majatalon huoneensa oven, Sannille selvisikin, että Tale ei pettänytkään häntä, vaan oli majatalossa parhaan kaverinsa Jannen kanssa, ja Sanni sai tietää yllätyslomasta.
Kun Janne ja Talen perhe alkoivat pakkaamaan matkatavaroita, selvisi, että Talen passi oli unohtunut hänen isoäitinsä Ulla Taalasmaan asuntoon. Janne lähti hakemaan passin Talelle. Kun Janne, Tale, Sanni ja Ilja lähtivät autolla kohti lentokenttää, Sanni huomasi, että Janne olikin pakannut Talelle Ullan passin. Tale käänsi autonsa ympäri ja lähti ajamaan kovaa vauhtia kohti Pihlajakatua, jotta hän saisi oikean passin mukaan ja he ehtisivät lennolle.
Samaan aikaan helikopterilla häämatkalle lähteneet Aki ja Camilla pyysivät kopterin lentäjää lentämään Pihlajakadun kautta, niin he näkisivät kotinsa vielä häämatkan alussa, ennen kuin lentävät kauemmas. Juuri kun kopteri oli Pihlajakadun yläpuolella, siihen tuli jokin toimintahäiriö ja se syttyi tuleen. Kopteri lähti putoamaan Pihlajakatua päin.
Kun Tale ajoi Pihlajakadulle ja lähti hakemaan passia, Janne näki kopterin putoavan. Noustuaan autosta Jannen kädessä olleet lentoliput lähtivät tuulen mukana lentämään ja hän lähti niiden perään. Tale ja Sanni yrittivät pelastaa autossa ollen Iljan, mutta kopteri putosi heidän autonsa päälle. Kun ambulanssi saatiin paikalle, Aki, Camilla ja kopterin lentäjä vietiin sairaalaan, mutta Tale, Sanni ja Ilja todettiin kuolleiksi, eikä heitä voitu enää pelastaa. Sen jälkeen Janne lähti takaisin Kanarialle. Hän muutti jonkin ajan kuluttua takaisin Suomeen hahmon siirryttyä sisarsarjaan Rantabaari.
Tyttökuningas
Tyttökuningas on vuonna 2015 ensi-iltansa saanut historiallinen draamaelokuva, jonka on ohjannut Mika Kaurismäki. Se kertoo kuningatar Kristiinan elämästä Ruotsin hallitsijana 1600-luvulla. Elokuva syntyi kansainvälisenä yhteistuotantona, ja se kuvattiin Suomessa Turun seudulla. Suuri osa kuvauksista tehtiin Turun linnassa. Päähenkilöä näyttelee ruotsalainen Malin Buska, ja käsikirjoituksesta vastasi Michel Marc Bouchard. Elokuvassa puhutaan englantia ja jonkin verran ranskaa.
Vastaanotto
Tyttökuningas sai maailmanensi-iltansa Montrealin kansainvälisillä elokuvajuhlilla 4. syyskuuta 2015. Siellä Malin Buskalle myönnettiin parhaan naisnäyttelijän palkinto ja Tyttökuningas valittiin yleisön suosikiksi. Suomessa elokuvan ensi-ilta oli 11. joulukuuta 2015. The Hollywood Reporter -lehden kriitikko Stephen Dalton arvosteli elokuvaa siitä, että se asettaa siirappisen melodraaman tunteellisen, psykologisen ja poliittisen syvyyden edelle.
Grazalema
Grazalema on kunta Cádizin maakunnassa Etelä-Espanjassa. Cádiziin on matkaa noin 140 km. Grazaleman väkiluku on noin 2100 (2015).
Grazalema on yksi niistä 19 kunnasta, jotka muodostavat Valkoisten kylien reitin (esp. Ruta de los pueblos blancos).
HMS Styrbjörn (P163)
HMS Styrbjörn (runkonumero P163) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Andres Vanapa
Andres Vanapa, oik. Viktor Mellov (2. huhtikuuta 1924 – 25. lokakuuta 2004, Viro ) oli virolainen toimittaja ja asianajaja, runoilija ja prosaisti.